Yesus ntar ni manglartar fat 
Markus 1 





18 Noak a ne, Yesus nmpan 'na 
twemul Galilea nof laran das. Ne i 
nkeban mangsinatwar du, ne ye Simon 
radu wain Andreas ma sir rfuat inar a na 
twemul dalam. 17 Ne Yesus nfalak ber sir 
feti, 'Milarat yakw! La yak kuftutu kmi ma 

miftutu Ratu ni ngribatnir ber nuse nema 
tomwatar a ne rlarat dedesar Ratu'. 18 Ne 
sir rasusan nir fuat a ne ma rnau, nema 
ralarat Yesus. 19 Ne Yesus nmpan 
naloran, ne i nkeban tomwatar du, 
Yakobus mla Yoanes Sebedeus angkir. 
Sir ramtoran kumal dalam ma rafyafin nir 
fuat. 20 Ne ye Yesus a ntar sir ma ralarat 
. Ne ri a rtate amnir numur tomwat 
mangoskayar na kumal dalam, ne betno 
ralarat Yesus. 

Yesus na dase snyompe dalam 
Markus 1 

21 Nof a ne, Yesus numur ni mang- 
lartar rait a pnu Kafernaum. Ne ler Sabat 
ma nma ne, Yesus a nti dase snyompe 
dalam ma nafbwotin Ratu ni ngribatnir 
ber nuse. 22 Tomwatar ratriat ma rdengar 
i, fali Yesus natanuk nof i dalam, to far 
bain | agamar ma ratanuk nof buku 
dalam. 

23 Ne noak a ne, tomwat sa ma 
isnduan yatak nsung i lo namin dase 
snyompe dalam ma nafwayak feti, 24 "Oo, 
Yesus ma mof Nasaret, ko ma mose safe 
ber kam? Ko mwa ma mubyate kam? 
Yak kufai fali ko mangondmel botuan mof 
Ratu!" 25 Ne Yesus ntampu isnduan yatak 
a ne ma nfalak feti, "Mnwau ma mbwie 
tomwate ye!" 26 Ne isnduan yatak a ne 
nawawan tomwate ne ma nafwayak, betno 
nbie i. 27 Ne tomwatar ramriang ma 
rafalak ber sir feti, "O, safe ye? | natanuk 
nof ni arwaluk ma nfarete isnduan yatkar 
ma riarat i!" 


28 Ne nof a ne ibar nof Yesus a ne 
mandilak ma nsorw monuk far nus 
Galilea. 

Yesus nafngamone tomwatar yadin 
Markus 1 


29 Ne Yesus numur ni manglartar rbie 
dase snyompe ne ma raktem Yakobus 
mla Yoanes rti Simon mla Andreas nir 
das. 80 Mpe Yesus nait das dalam, i 
ndengar feti Simon yanan nafanas silai. 
31 Ne Yesus nti Simon yanan sedin ma 
nomat liman ma npote i, ne nangamon 
desar, ne nlangun ma nalange i ber sir. 


32 Mpe ndondam a ne, ne nuse ron 
mangafansar mla tomwatar ma isnduan 
yatkar a rsung sir far Yesus sedin. 3 Ne 
pnue dalam rafburat sir a na dase soun 
lur. 34 Ne Yesus nafngamone tomwatar 
ma nir maningkyar mla nalin kalin 
isnduan yatkar ma rbie sir. Ne i nfalir 
desar ber isndunir a ne ma ratanuk feti 
sir rafai i lo feti i ye botuan. 

Yesus nfil ni manglartar buti resin dyu 


Markus 3 
13 Ne ler famudi, Yesus nsail i far 
buburir sa das. Betno, i ntar tomwatar 


ma dalam i nmpeang, nema i nfil tomwat 
buti resin dyu nof sir. Ne tomwatar a ne 
rma Yesus sedin. 1415 Betno i nfalak feti, 
"Yak kfwil kof a kmi ma myor yakw ma 
keta mti mifwibar Ratu ni ngribatin 
ngafelar ber nuse, mla kal kuase ber a 
kmi ma mitian isnduan yatkar ma rbie 
tomwatar." 


16| ye ma tomwate buti resin dyu a 
ne sir ngarnir feti, Simon, ma lerfamudi 
e, Yesus nafngare i na Petrus. 17 Betno, 
Yakobus mla Yoanes, Zebedeus angkir. 
Ne Yesus nafngare sir feti "Boanerges", 
isin feti "tarpake angkir", 18 Andreas, 
Filipus, Bartolomeus, Mateus, Tomas, 
Yakobus Alfeus anak, Tadeus, Simon ma 
rtar feti “mangyayat", mla Yudas Iskariot 
ma keta lerfamudi e nfule nbali ma 
nfendi Yesus. 

Yesus nafline mnaur arwaluk 
Markus 4 


35 Na lere ne ni lerdae, Yesus a 
nfalak ber ni manglartar feti, "Mya ma 
mfyangat kumal ye nema tbese tusi far 
twemul Galilea bali sya." 38 Mpa Yesus ni 
manglartar rfangat kumal a ne ma ri a 
rtate tomwatar yadin a ne na twemul 
serin, betno Yesus mla ni manglartar rose 
ma rtusi. Ne kumal walyetar ramin a ne 
nbal ma rose ma rtusi rlarat far bali sya 
nbal. 


37 Ne to dodo a nbal, mnaur arwalu 
mengarat a nbabal ma nsompir a nti 
kumal dalam mpa, kumal ketla nfen ber 
weye. 38 Na kumal tabun Yesus nama 
ma ulun i namin karang ulu das. Ne 
manglartar rpangun i ma rfalak feti, 
"Amang Tuangguru, safe ma to mfwaduli 
keta kit tatloram?" 39 Ne Yesus npote i 
ma ntopu mnaur a ne, ne nfalak ber a 
twemul feti, "Mnwau! Mumlin motak!" Ne 
mnaur a ne ntolar i ma twemul a ne 
nose ma namilin desar. 

40 Ne Yesus a nfalak ber ni manglar- 
tar a ne feti, "Fali safe mir kateman 
mimtaut? Fali mir kateman to milele yakw 
fuk?" 41 Ne nir kateman rmetriat ne 
rafalak ber sir feti, "Tomwate ye ise 
botuan? Ma mnaur mla nerar ye rlarat i 
a nbal." 


Yesus nfane tomwatar yadin 
Markus 6 


30 Ne apostolar rbali sir far Yesus e 
sedin ma rafbwotim ma sir rose safe mla 
raftutu Ratu ni ngribatnir ber nuse. 3! Ne 
tomwatar yadin ti e ma e sir ma rwayat 
Yesus nor ni manglartar to rtame fuk 
mpa, Yesus nfalak ber ni manglartar feti, 
"Mya ma ti an maiine yo nema tsanari 
kit fen rufuk." 32 Ne sir koko sir rfangat 
kumal ma rtate ain i ne ma rti ain 
malinar sa. 33 Ne tomwatar yadin rsalan 
sir ma rti a rtate ain i ne mpa, nuse ma 
rof a pnuar yadin rma ma rbalun sir far 
a no. 

34 La ma Yesus ntompur nof kumal a 
ne, ne nsalan tomwatar yadin ye, i 
nlompang resin sir, fali sir farlan dombar 
ma to rose ndunir. Ne Yesus a naftutu 
Ratu ni ngribatnir ber sir. 


35-36 Titerik lerdae, Yesus ni manglar- 
tar falak ber i feti, "Ain ye maline desar 
mla ketla ndondam lo mpa, ni ngafele 
ye, muluan nuse ma rti rselir tnyame na 
pnuar serin bal dyu a no!" 37 Ne Yesus 
a nbali feti, "Kmi.myal motak tnyamar a 
ne ber sir!" Ne sir rendat feti, "Keta kam 
mal doit ngayadin mof mpe ma la mselir 
tnyamar ber sir?" 38 Ne Yesus nendat feti, 
"Kmi mir rotyar fir? No mti mindiak!" Ne 
rof a ne rti rsalan ma rfalak feti, "Lan 
rotyar lim numur inar du!" 


33 Ne Yesus naluru tomwatar a ne 
ma rafkobal mpane sir ma ramtoran 
bubutwar a ne. # Ne rafkobal sir ma 
ramtoran ma rlole sir, koplir ketnir ma 
rarat, ketnir ma butlilim. 


4 Ne Yesus nal rotvar nenas inar a 
ne ma nmetngyade far langit ma nsompe 

ber e Ratu. Betno napuse rotyar a ne 
ma nandende ber ni manglartar ma 
rasaman ber tomwatar monuk. 42 Ne 
tomwatar monuk rtame ma rabotan. 43 Ne 
sir rafburat tnyam linyar a ne na botyar 
buti resin du ma rfen. 4 Nemla merwanar 
ma rtame fafa ribun limar sa ntafal batar 
mla kangir. 


45 Ne Yesus naluan ni manglartar ma 
rfangat kumal ma rbalun rof i ma rti 
twemul balin sya na pnue Betsaida, nema 
i naluan nuse ma “bali sir far nir a 
pnuar. #La ma Yesus ntate tomwatar a 
ne, i nsail i far buburir sa das ma 
nsompe ber e Ratu. 

Yesus nmpan nof weye das 
Markus 6 


47 Ne nait nal ndondam lo, Yesus ni 
manglartar na nir kumal dalam a ne 
lolone ramin na twemul twalelean, nemla 
Yesus koko i namin da retan. 4 Ne i 
nsalan ni manglartar ma nawar-nowir sir 
ma rbese kumal a ne fali mnaur arwaluk 
nangal sir. Ne sesedin ngalawar, i nti 
setnir ne i nmpan nof weye das. Ne i 
nmpan naloran farlan feti ma nlande sir. 


4950 La ma sir rkeban i ma nampan 
nof weye das, sir rafliak i feti isnduan 
mpa, rafwayak fali rmetriat mla ramtaut 
desar. Nempa Yesus natanuk nor sir ma 
nfalak feti, "Mifline kmi! Yakw ye io mpa, 
kete mimtaut!" 5i Betno i nfangat far nir 
kumal dalam, ne ye mnaur ntole i ma 
namlin a mpa, Yesus ni manglartar a ne 
ratrat ma ramriang desar 52 Ne sir to 
rserap Yesus ni kuase rof ngrifaniak nof 
rotyar a fuk. 

Yesus nfane tomwatar yadin 
Markus 8 


1 Noak a ne ye, tomwatar yadin 
rafburat sir a nbal. Fali sir to nir a 
tnyam, Yesus ntar ni manglartar ma 
nfalak feti, 2 "Yak klwompang resin nuse 
ne, fali lerar tel ye dalam sir dedesar ma 
ror yakw mpa, to nir tnyam lo. 3 Keta 
kuluan ma “bali sir e, fuf na dalamtene 
leti fali ramlingw nir lafar lo. Numur a 
nbal, ketnir rma rof nus dodo desar". 


4 Ne Yesus ni mangiartar rfalak feti, 
"Tamin lolo sasapat ain ye, keta tal 
tnyamar tof mpe ma dengan ber 
tomwatar yadin-yodin ye?" 5 Ne Yesus a 
nendat feti, "Kmi miktem tomwatar ve 
myond rotyar fir?" Ne nuse ne raendat sir 
ma rabutin rotyar a ne. Ne Yesus ni 
manglartar rbali feti, "Kam monuk-monuk 
mam rotyar itw". 


6 Ne Yesus naiuan tomwatar a ne 
ma ramtoran ompak, betno nal rotyar itw 
ne ma nloik ma nsompe ber e Ratu. Ne 
betno npus rotyar a ne ma nandende 

ber ni manglartar a ne nema rasaman a 
rlole tomwatar. Ne manglartar a ne rose 
rlarat. 7 Ne si nir in angkir lolone nbal. 
Ne Yesus a nal in angkir a ne ma nloik 
ma nsompe ber e Ratu, betno naluan ni 
manglartar nema rasaman inar a ne nbal. 
89 Ne tomwatar a ne rtame titerik ma 
rabotan. Ne ma dine rtame merwanar a 
ne fafa ribun fat ntafal batar numur 
kangkir. Ne Yesus ni manglartar a ne 
rafburat tnyam linyar a ne na botyar itw 
titerik ma rfen. Ne betno Yesus naluan 
tomwatar a ne ma rbali sir far si nir a 
pnuar. 


10 Ne Yesus numur ni manglartar 
rrangat kumal ma rtate ain a ne ma rbes 
ma rlande twemui a ne ma ri yamrene 
Daimanuta. 

Yesus nmorip a nbal 
Markus 16 


tla ma Yesus nmat, bobole ne na 
ler Sabatt a ne ni ndondam, ne Maria 
Magdalena mla Maria Yakobus enan, 
numur Salome rselir ngule angat ngafelar 
ma ryefar na Yesus tenan farlan Yahudyar 
nir adat. 


2Ma ni ler minggu, rsok bobolisin 
dalam, ne rti Yesus. ni kubur ma felan 
bange. 34 Ne fali sir rafai feti bange 
kubur a ne ni bat fyofolat arwaluk resin 
mpa, mpe lolone dalamtene leti, raendat 
sir feti, "se ma keta nlili kalin bat fyofolat 
i ne?" 

Nempa, mpe rait a ne, sir rkeban feti 
bat fofolat a ne nbie ain lo. 5 Betno, sir 
rsung a nti bange kubur dalam a ne, 
rkeban tabwer sya ma nfonak maloli 
mafuti melawas namtoran bali sya fian, 
ne sir rmetriat desar. 


* Yahudyar nir ler Sabat farlan ler silai na ler Sabtu. 

6 Ne tabweri ne nfalak ber sir feti, 
“Kete mimtaut! Kmi mindiak Yesus ma nof 
Nasaret, ma rfen | a na sangwalu ma 
rfele | a na ye. Msyalan motak ain ye-l 
to namin lo! Ratu nafmworip | nof 
mamate! 7 Mpa farane, mti mfyalak ber 
Yesus ni manglartar numur Petrus feti, '| 
nbalun far Galilea. La mkyeban | a.na 
no, farlan ma nfalak ber a kmi". 


8 Betno sir rafla rbie bange kubur a 
ne. Sir raruruku, fali ramtaut ma nlie 
nlengan desar. Ne sir to rasaur sasaf ber 
ise-nde-ise, fali ramtaut rut. 

